CELEX: C2005/093/73
Language: et
Date: 2005-04-16 00:00:00
Title: Kohtuasi T-77/05: Andrea Balduini 19. veebruari 2005. aasta hagi Euroopa Ühenduste Komisjon vastu

16.4.2005   
            
            
               ET
            
            
               Euroopa Liidu Teataja
            
            
               C 93/40
            
         Andrea Balduini 19. veebruari 2005. aasta hagi Euroopa Ühenduste Komisjon vastu
   (Kohtuasi T-77/05)
   (2005/C 93/73)
   Kohtumenetluse keel: itaalia
   Andrea Balduini esitas 19. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjon vastu. Hageja esindaja on advokaat Gabriele Balduini.
   Hageja palub esimese astme kohtul:
   
               1)
            
            
               tühistada ametisse nimetava asutuse 12. novembri 2004. aasta otsus ADMIN. B.2-PC/amd-D (2004)27617, mis edastati tähitud kirjaga koos kättesaamisteatisega 15. novembril 2004 ja jõudis kohale 22. novembril 2004, ning seejärel tühistada EPSO/A/11/03 konkursi A testi (ainevaldkonna tundmine) küsimused 11 ja 36 või vähemalt ühe nendest;
            
         
               2)
            
            
               sellest tulenevalt, pärast EPSO/A/11/03 konkursi žürii otsuse, millest hagejat teavitati 14. mai 2004. aasta teatega EPSO/5000LM – EN, tühistamist tuvastada ja tunnistada, et hageja sai ühe 450 parimast tulemusest, ning seetõttu lubada ta EPSO/A/11/03 konkursi järgmistesse voorudesse;
            
         
               3)
            
            
               jätta kohtukulud ning esindajatasud igal juhul kostja kanda.
            
         Õiguslikud alused ja peamised argumendid
   Hageja võttis osa EPSO/A/11/03 avalikust konkursist, mille esimeses voorus pidi toimuma kolm eelvalikutesti.
   Žürii teavitas hagejat 14. mai 2004. aasta teates, et tema lõplik tulemus nende testide järel (44,726 punkti) ei olnud 450 parima tulemuse hulgas ja et teda ei saa seega lubada järgnevatesse voorudesse.
   Hilisema teatega edastas žürii kõigile kandidaatidele täpsustuse, et eelvalikutestide tulemused tehti kindlaks pärast viie küsimuse tühistamist žürii poolt (A testi küsimus 17, B testi küsimused 4 ja 20 ning C testi küsimused 45 ja 52).
   Žüriile esitatud uue hindamise taotlus ning EPSO-le esitatud kaebus jäeti rahuldamata. Neis kahes taotluses palus hageja veel kahe A testi küsimuse tühistamist (küsimused 11 ja 36), kuna need olid täiesti vigased, ebaloogilised ja arusaamatud, nii et nende küsimuste tühistamise järel oleks tema tulemus pidanud olema 450 parima kandidaadi, keda lasti edasi konkursi järgmistesse voorudesse, tulemuse seas. Need kaks taotlust jäeti rahuldamata.
   Oma nõuete toetuseks viitab hageja sellele, et rikutud on personalieeskirjade artikli 5 lõikes 3 sätestatud võrdse kohtlemise põhimõtet.